text: kilometre0.cat - Piruletes amb tomàquet sobrassada i formatge
  AMANIDES, ENTRANTS I APERITIUS Piruletes amb tomàquet sobrassada i formatge	Piruletes amb tomàquet sobrassada i formatge	INGREDIENTS
  1 rotlle de pasta brisa quadradaSalsa de tomàquet casolana Sobrassada ibèrica (una terrina per untar)Formatge emmental ratllatFormatge parmesà ratllat
  Traiem la sobrassada de la nevera i la deixem a temperatura ambient. Desenrotllem el full de pasta i l'estirem deixant a sota el mateix paper. Punxem la pasta brisa amb una forquilla i hi escampem la sobrassada amb una espàtula. Amb l'ajuda d'un pinzell afegim el tomàquet. Acabem escampant per sobre els formatges. Cargolem la pasta brisa prement una mica a cada volta. Ha de quedar compacta.
  Ho emboliquem amb paper film i ho deixem dins del congelador com a mínim una hora. Si ho deixem més estona millor. Escalfem el forn a 180ºC, dalt i baix.
  Treiem el rotlle del congelador, retirem el paper film i ho tallem a llesques com si fos una barra de pa. Preparem la plata del forn, posem un full de paper de forn a sobre, disposem les rotllanes de pasta, ho entrem al forn calent i coem 15 minuts. Vigilem el forn, quan les pastes estiguin daurades les traiem. Al sortir del forn estaran toves; no les tocarem fins que estiguin fredes. Les servirem punxades amb un escuradents de mida llarga, dels que s'utilitzen per a fer les broquetes.
  http://kilometre0.cat/receptesaz/entrants-i-aperitius/382-piruletes-amb-tom%C3%A0quet-sobrassada-i-formatge.html#sigFreeIdcb26be37f2
  Podem fer diferents combinacions, formatge brie amb melmelada de tomàquet; espinacs amb formatge de cabra i pinyons; samfaina amb formatge de cabra; pernil dolç i formatge...
  Un aperitiu senzill, original i amb un toc de festa. Desapareixerà de la taula!.
  Aquesta recepta és d'una bona amiga nostra, la Sílvia Bernet.
  AMANIDES, ENTRANTS I APERITIUS Piruletes amb tomàquet sobrassada i formatge	Segueix-nos a les xarxes	RECEPTES